CELEX: 62019CN0377
Language: et
Date: 2019-05-13 00:00:00
Title: kohtuasi C-377/19: Eelotsusetaotlus, mille on esitanud Consiglio di Stato (Itaalia) 13. mail 2019 — Benedetti Pietro e Angelo S.S. jt versus Agenzia per le Erogazioni in Agricoltura (AGEA)

16.9.2019   
            
            
               ET
            
            
               Euroopa Liidu Teataja
            
            
               C 312/4
            
         
      Eelotsusetaotlus, mille on esitanud Consiglio di Stato (Itaalia) 13. mail 2019 — Benedetti Pietro e Angelo S.S. jt versus Agenzia per le Erogazioni in Agricoltura (AGEA)
      (kohtuasi C-377/19)
      (2019/C 312/05)
      Kohtumenetluse keel: itaalia
      
         Eelotsusetaotluse esitanud kohus
      
      Consiglio di Stato
      
         Põhikohtuasja pooled
      
      
         Apellandid: Benedetti Pietro e Angelo S.S., Capparotto Giampaolo e Lorenzino S.S., Gonzo Dino S.S., Soc. Agr. Semplice F.Lli Isolan, Mantovani Giuseppe e Giorgio S.S., Azienda Agricola Padovani Luigi, Az. Agr. La Pila di Mastrotto Piergiorgio e C. S.S., Azienda Agricola Mastrotto Giuseppe
      
         Vastustaja: Agenzia per le Erogazioni in Agricoltura (AGEA)
      
         Eelotsuse küsimus
      
      Kas niisugusel juhul nagu kirjeldatud juhtum on määruse nr 595/2004 (1) artikliga 16 vastuolus selline riigisisene õigusnorm nagu dekreet-seaduse nr 49/2003 artikkel 9 koostoimes 24. juuni 2004. aasta dekreetseaduse nr 157 artikli 2 lõikega 3, milles on selle prioriteetse kategooria kindlaksmääramise kriteeriumina, kellele tagastatakse alusetult kinni peetud maks esmajärjekorras, ette nähtud kriteerium, et ostja tasub korrapäraselt kuumakset?
      
         (1)  Komisjoni 30. märtsi 2004. aasta määrus (EÜ) nr 595/2004, milles sätestatakse piima- ja piimatootesektoris makse kehtestamist käsitleva nõukogu määruse (EÜ) nr 1788/2003 rakenduseeskirjad (ELT 2004, L 94, lk 22; ELT eriväljaanne 03/43, lk 333).